Dís mos ŉ mouterkarDie Audi A6. (Foto: Verskaf) Die wêreld se obsessie met die sportnutsvoertuig stel die motorbedryf in groot gevaar. Almal wil groot, lomp, “praktiese” sportnutsvoertuie koop – en dis ŉ jammerte. Ek het onlangs ŉ paar dae met Audi se nuwe A6 deurgebring … en die voertuig is fantasties. Die ontwerp is pure Audi, ŉ konserwatiewe dog pragtige groot sedan. As ŉ mens die binneruim betree, is die ruimte opvallend. Die binneruim is gepeper met leer en pragtige materiale asook puik bougehalte. Die groot raakskerms en digitale instrumente rond die pakket pragtig af, al is die raakskerms aanvanklik verwarrend om te bemeester. Ek persoonlik verkies knoppies, maar die raakskerms lyk pragtig, en eienaars sal dit vinnig gewoond raak – dan is dit vir hulle maklik. ŉ Stratosferiese spesifikasievlak verwelkom jou in die kajuit. Daar is ŉ pragtige klankstelsel, sitplekgeheue, lugreëling, aanpasbare spoedkontrole, parkeerhulp met kameras én ŉ magdom veiligheidstelsels soos ses lugsakke, ABS, EBD, stabiliteit- en vastrapbeheer. Die Audi A6. (Foto: Verskaf) Dit bring my by die juweel van die A6. Sy 2.0-viersilinderturbodieselenjin. Dié enjin bied 140 kW en 400 Nm. O ja, 0–100 km/h neem 8.4 sekondes en hy sal aanhou draf tot 237 km/h. Dit is egter nie sy troefkaart nie. Die feit dat ŉ mens redelik maklik 5.7 ℓ/ 100 km teen 120 km/h op die oop pad kan handhaaf, is fantasties. Die enjin is lieflik verfyn sonder veel dieselgeraas wat in die kajuit indring. Die tweede troefkaart is die sedan se ritgehalte. In ŉ see van groot, swaar sportnutsvoertuie voel die A6 soos die fynste ballerina in ŉ paar pointes. Sy padhouvermoë is beter as wat enige eienaar ooit gaan benodig, en sy ritgehalte fantasties. Dit is baie maklik om die A6 op te som. Dis ŉ lieflike, luukse sedanmotor met ŉ groter kattebak as die meeste sportnutsvoertuie. Hy is goedkoper ook. Die A6 beklemtoon hoe puik ŉ kar kán wees. Die reeks lyk só: Die kompetisie lyk só: 5 jaar/100 000 km- omvattende instandhoudingsplan 5 jaar/100 000 km- omvattende instandhoudingsplan Die mededingers is almal amper identies geprys. Die Jaguar is ŉ bietjie oud tussen die ander. Almal is fantastiese voertuie. Gaan toetsbestuur beslis een voordat jy net ŉ sportnutsvoertuig koop.